කෙසේ වෙතත් කඩුවෙල මහේස්ත්‍රාත්වරයා තමන් රිමාන්ඞ් භාරයට පත් කිරීමේ නියෝගය බල රහිත කරන ලෙස ඉල්ලා හිටපු අමාත්‍ය බැසිල් රාජපක්ෂ සහ දිවි නැගුම සංවර්ධන දෙපාර්තමේන්තුවේ හිටපු අධ්‍යක්‍ෂ ජනරාල්වරයා කොළඹ මහාධිකරණයට ප්‍රතිශෝධිත ඇප අයදුම්පතක්  යොමු කළේ ඉන් අනතුරුවයි.මේ අතර කඩුවෙල මහේස්ත්‍රාත් අධිකරණයේ සිටින අප වාර්තාකරු සඳහන් කළේ රෝහල් ගතව ප්‍රතිකාර ලබන බැසිල් රාජපක්ෂ හිටපු අමාත්‍යවරයා ගිලන් රථයකින් මේ වනවිට අධිකරණ භූමියට පැමිණ ඇති බවයි.මේ අතර රුපියල් මිලියන 70 ක මුදලක් අස්ථාන ගතකිරීමේ සිද්ධියක් සම්බන්ධයෙන් පාර්ලිමේන්තු මන්ත්‍රි නාමල් රාජපක්ෂට එරෙහි නඩුව කොළඹ කොටුව මහේස්ත්‍රාත් අධිකරණයේ අද කැඳවනු ලැබුවා.